CELEX: E2010P0005
Language: hu
Date: 2010-05-19 00:00:00
Title: A Fürstliches Obergericht tanácsadó vélemény iránti, 2010. május 19-i kérelme az EFTA-Bírósághoz a Dr. Joachim Kottke kontra Präsidial Anstalt és Sweetlye Stiftung ügyben (E-5/10. ügy)

2.12.2010   
            
            
               HU
            
            
               Az Európai Unió Hivatalos Lapja
            
            
               C 325/22
            
         A Fürstliches Obergericht tanácsadó vélemény iránti, 2010. május 19-i kérelme az EFTA-Bírósághoz a Dr. Joachim Kottke kontra Präsidial Anstalt és Sweetlye Stiftung ügyben
   (E-5/10. ügy)
   2010/C 325/06
   A Fürstliches Obergericht (liechtensteini hercegségi fellebbviteli bíróság) 2010. május 19-én kelt és a Bíróság hivatalához 2010. május 27-én beérkezett levelében tanácsadó vélemény iránti kérelemmel fordult az EFTA-Bírósághoz a Dr. Joachim Kottke kontra Präsidial Anstalt és Sweetlye Stiftung ügyben az alábbi kérdéseket illetően:
   
               1.
            
            
               Az Európai Gazdasági Térségről szóló megállapodás, amely Liechtensteinben 1995. május 1-jén lépett hatályba, olyan (többoldalú) szerződésnek minősül-e, amely a hátrányos megkülönböztetés különösen a megállapodás 4. cikkében foglalt tilalmának következtében tiltja a más EGT-tagállamban lakóhellyel rendelkező felpereseket terhelő, perköltség-biztosíték nyújtására vonatkozó kötelezettséget, ha a Liechtensteinben lakóhellyel rendelkező felperesek ilyen perköltség-biztosíték nyújtására nem kötelesek?
               Arra az esetre, ha a Bíróság az első kérdésre nemleges válasz ad:
            
         
               2.
            
            
               Összeegyeztethető-e az EGT-megállapodással, és különösen a hátrányos megkülönböztetés 4. cikkben foglalt általános tilalmával a liechtensteini Zivilprozessordnung (polgári perrendtartás) 57. § (2) bekezdésének 1. pontjában szereplő rendelkezés, amely szerint a felpereseket terhelő, a perköltség-biztosíték nyújtására vonatkozó kötelezettség alóli mentesülés feltétele a végrehajtás lehetősége a lakóhely szerinti országban, amennyiben ez EGT-tagállamban lakóhellyel rendelkező felperesekre vonatkozik?